उर्दू अकादमी ने किया शायरों को सम्मानित
उर्दू अकादमी का मुशायरा और सम्मान समारोह आयोजित हुआ
भास्कर संवाददाता| गुना
शायरों को समारोह आयोजित कर सम्मानित किया गया। इसके लिए शुक्रवार रात को मप्र उर्दू अकादमी संस्कृति विभाग भोपाल द्वारा बोहरा कांप्लेक्स परिसर में मुशायरा व सम्मान समारोह आयोजित किया गया। जयपुर से आईं शायरा मलका नसीम की अध्यक्षता में हुए कार्यक्रम में अकादमी की सचिव डॉ. नुसरत मेहंदी ने बुजुर्ग शायरों को सम्मानित करते हुए कहा-कि- उर्दू अकादमी का यह प्रयास रहता है कि अंचल के बुजुर्ग शायरों को उनके स्थान पर जाकर सम्मानित किया जाए। इसी कड़ी में यह कार्यक्रम गुना शहर में किया गया है। कार्यक्रम के संयोजक अनिरुद्ध सिंह सेंगर थे। संचालन दिल्ली से आए शायर रहमान मुसव्विर ने किया। आभार अकादमी के मुमताज खान ने माना। मुशायरे में पुणे से असलम चिश्ती, जयपुर से शकीलुद्दीन शकील, ग्वालियर से मदन मोहन दानिश, दिल्ली से रहमान मुसव्विर, भोपाल से डॉ. नुसरत मेहंदी, जयपुर से मलका नसीम, सिरोंज से फरमान जियायी सहित गुना से अनिरुद्ध सिंह सेंगर, डॉ. अशोक गोयल, हफीज गुनावी, डॉ. हरकांत अर्पित, डॉ. मनोहर गर्ग, मनीष जैन आदि ने रचना पाठ किया।
इन्हें किया सम्मानित
कार्यक्रम में शहर के वयोवृद्ध शायर कमर गुनावी, प्रेम कुमार सूद, इसहाक सूफी, खलील रजा, खलील अश्क (मुंगावली) आदि को शॉल- श्रीफल व सम्मान- पत्र देकर सम्मानित किया गया। इसमें बड़ी संख्या में लोग शामिल हुए।
उर्दू अकादमी के मुशायरे में उपस्थित शायर।
hin_Deva hin_Deva bho_Deva hin_Deva hin_Deva hin_Deva hin_Deva